स्कूल-शौचालयों की सफाई करते छात्रों की बनेगी लघु फिल्म : PrimarykaTeacher
Home » मध्य प्रदेश » स्कूल-शौचालयों की सफाई करते छात्रों की बनेगी लघु फिल्म
primarykateacher	 29 December 2019 29 December 2019 No Comments on स्कूल-शौचालयों की सफाई करते छात्रों की बनेगी लघु फिल्म
जबलपुर: मध्य प्रदेश में जबलपुर संभाग के सरकारी स्कूलों के विद्यार्थियों ने स्वच्छता पर बेहतर काम किया है। इसी के तहत अब स्कूल शिक्षा विभाग जबलपुर संभाग में हुई स्वच्छता को लेकर लघु फिल्म (डाक्युमेंट्री) बनाएगा। इसके लिए संभागीय संयुक्त संचालक राजेश तिवारी को शिक्षा विभाग ने पत्र भेजकर विद्यार्थियों द्वारा स्कूल, शौचालय आदि की सफाई करते हुए पांच मिनट की फिल्म बनाकर भेजने को कहा है। स्कूल शिक्षा विभाग यह फिल्म प्रदेश के सभी जिलों में दिखाकर वाहवाही लूटेगा।
पढ़ाई होती है प्रभावित: स्वच्छता अभियान को लेकर संभाग के कुछ जिलों में आपत्तियां भी हैं। अभिभावकों व कर्मचारी संगठन के नेताओं का कहना है कि इससे विद्यार्थियों की पढ़ाई प्रभावित होती है। उनका आरोप है कि फिल्म निर्माण करना कोरी वाहवाही लूटना है, अधिकारी बच्चों के भविष्य के साथ खिलवाड़ कर रहे हैं।
प्रेरणा देने को राज्य के अन्य स्कूलों के बच्चों को दिखाई जाएगी जबलपुर में बनी फिल्म
डाक्युमेंट्री फिल्म बनाने के लिए संभागीय संयुक्त संचालक लोक शिक्षण के पास आया पत्र
फिल्म बनाने को विभाग ने निर्देश दिए हैं। इस पर काम चल रहा है। जल्द ही फिल्म का निर्माण होगा। पूरे संभाग के सरकारी स्कूलों में स्वच्छता को लेकर अच्छा काम हुआ है। – राजेश तिवारी, संयुक्त संचालक, लोक शिक्षण, जबलपुर
इस वजह से बनेगी फिल्म
जबलपुर संभाग के सरकारी स्कूलों में बच्चे रोजाना शौचालय और स्कूल की सफाई करते हैं।
शिक्षक व स्कूल का अन्य स्टाफ भी विद्यार्थियों के काम में हाथ बंटाते हैं।
यह हुआ फायदा
सरकारी स्कूल के बच्चे स्वच्छता को लेकर अपनी जिम्मेदारी समझ रहे हैं।
स्कूल के साथ आसपास के क्षेत्र और घरों में भी स्कूली विद्यार्थी सफाई में योगदान देते हैं।
गंदगी फैलाने वालों को स्कूली छात्र नसीहत देते हैं, अभिभावक भी सहयोग करते हैं
मध्य प्रदेश Parishadiya Primary School